Destiny’s Child

Destiny’s Child oli yhdysvaltalainen vuosina 1990–2005 toiminut R&B-yhtye.; Se oli alun perin neljän tytön kvartetti, myöhemmin kolmen naisen trio. Kuuluisaan kokoonpanoon kuuluivat alkuperäisjäsenet Beyoncé Knowles ja Kelly Rowland sekä myöhemmin mukaan tullut Michelle Williams. Destiny’s Childin albumeja on myyty maailmanlaajuisesti yli 35 miljoonaa kappaletta. ==Historia== Yhdeksänvuotiaat ystävykset Beyoncé Knowles ja LaTavia Roberson perustivat Destiny’s Childin Houstonissa, Texasissa vuonna 1990, joskin yhtyeen nimi oli tuolloin Girls Tyme. Mukaan yhtyeeseen tuli Beyoncén lapsuudenystävä Kelly Rowland. Neljäs alkuperäisen kvartetin jäsen oli LeToya Luckett. Girls Tyme saavutti rajallista menestystä ja vuonna 1996 yhtyeen nimi vaihtui Destiny’s Childiksi. Beyoncén isän Mathew Knowlesin avittamana yhtye sai levytyssopimuksen Columbia Recordsilta. Nimi ”Destiny’s Child” () oli peräisin Raamatusta Jesajan kirjasta. Yhtyeen toinen studioalbumi The Writing's on the Wall julkaistiin heinäkuussa 1999 ja se oli todellinen läpimurto; ensimmäinen single ”Bills, Bills, Bills” sijoittui Billboard Hot 100-listan ykkössijalle. Albumin muut huippusijoille päässeet kappaleet olivat ”Say My Name” ja ”Jumpin Jumpin”. The Writing's on the Wall on myös yhtyeen eniten myynyt albumi. Se myi maailmanlaajuisesti 13 miljoonaa kappaletta eli kahdeksankertaista platinaa ja oli yksi vuoden 2000 parhaiten myyneistä albumeista.Destiny’s Child's Long Road To Fame MTV News 13.4.2008. Viitattu 22.9.2015 Yhtye oli suosionsa huipulla 2000-luvulla ja heidän kolmas studioalbuminsa Survivor oli menestys. Albumilta ilmestyi kolme maailmanlaajuista hittiä: ”Independent Women”, nimikappale ”Survivor” ja ”Bootylicious”. Menestyksen saattelemana Destiny’s Child toimi aina vuoteen 2005, kunnes sen jäsenet lähtivät soolourilleen. Yhtyeeltä ilmestyi vuosina 1998–2005 seitsemän albumia ja 18 singleä. Destiny’s Child myi aikanaan 40 miljoonaa äänitettähttp://www.destinyschild.com/index3.html ja oli yksi parhaiten myyvistä naisyhtyeistä. Destiny’s Childin jäsenten viimeisin yhteinen esiintyminen nähtiin 21. huhtikuuta 2018 Beyoncén Homecoming esityksessä Coachella-festivaaleilla Kaliforniassa. Beyoncén kanssa lavalle nousivat Kelly ja Michelle. == Diskografia == Albumin tiedot Destiny’s Child *Tyyppi: Studioalbumi *Julkaistu: 17. helmikuuta 1998 *Listasijoituksia: 33 CAN, 64 UK, 67 USA *Singlet: No, No, No, With Me *Myynti maailmanlaajuisesti: 3 miljoonaa kappaletta The Writing’s on the Wall *Tyyppi: Studioalbumi *Julkaistu: 27. heinäkuuta 1999 *Listasijoituksia: 2. AUS, 5. USA, 5. CAN, 10. UK, 18. AUT, 21. GER *Singlet: Bills, Bills, Bills, Bug a Boo, Say My Name, Jumpin Jumpin *Myynti maailmanlaajuisesti: 13 miljoonaa kappaletta Survivor *Tyyppi: Studioalbumi *Julkaistu: 1. toukokuuta 2001 *Listasijoituksia: 1. USA, 1. UK, 1. CAN, 1. GER, 1. SWI, 1. AUT, 4. AUS, 4. FRA, 5. NZ *Singlet: Independent Women Part 1, Survivor, Bootylicious, Emotion, Nasty Girl *Myynti maailmanlaajuisesti: 10 miljoonaa kappaletta 8 days of christmas *Tyyppi: Joulualbumi *Julkaistu: 29. lokakuuta 2001 *Listasijoituksia: 34. USA, 34. CAN, 65. AUS, 60. AUT *Singlet: 8 Days of Christmas, Rudolph the Red-Nosed Reindeer *Myynti maailmanlaajuisesti: 500 000 kappaletta This Is the Remix *Tyyppi: Remixalbumi *Julkaistu: 12. maaliskuuta 2002 *Listasijoituksia: 8. NZ, 25. UK, 29. USA, 43. AUS, 43. GER, 43. SWI, 47. AUT *Singlet: Bootylicious (Rockwilder Remix) *Myynti maailmanlaajuisesti: 250 000 kappaletta Destiny Fulfilled *Tyyppi: Studioalbumi *Julkaistu: 15. marraskuuta 2004 *Listasijoituksia: 2. USA, 3. CAN, 3. CER, 3. SWI, 5. UK, 8. AUT, 9. FRA, 11. AUS *Singlet: Lose My Breath, Soldier, Girl, Cater 2 U *Myynti maailmanlaajuisesti: 6 miljoonaa kappaletta #1's *Tyyppi: Kokoelma-albumi *Julkaistu: 25. lokakuuta 2005 *Listasijoituksia: 1. USA, 6. UK, 3. NZ, 8. SWI, 10. AUS, 12. CAN, 27. GER *Singlet: Stand up for Love, Check on It *Myynti maailmanlaajuisesti: 5 miljoonaa kappaletta Love Songs *Tyyppi: Kokoelma-albumi *Julkaistaan: 29. tammikuuta 2013 *Listasijoituksia: *Singlet: Nuclear *Myynti maailmanlaajuisesti: ==Lähteet== == Aiheesta muualla == * Yhtyeen viralliset kotisivut * Fanisivut * Luokka:Yhdysvaltalaiset popyhtyeet Luokka:Grammy-palkinnon saajat Luokka:Hollywood Walk of Fame Luokka:Yhdysvaltalaiset tyttöbändit